ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

Nr. **14923/06.03.2025**

***PROIECT***

**HOTĂRÂREA nr. .............../............03.2025**

**privind modificarea și completarea H.C.L. Satu Mare nr. 119 din 25.04.2024**

Consiliul Local al Municipiului Satu Mare,

Analizând proiectul de hotărâre înregistrat sub nr. ........................., referatul de aprobare al Primarului municipiului Satu Mare, înregistrat sub nr. 14925/06.03.2025 în calitate de inițiator, raportul de specialitate comun al Serviciului Managementul Proiectelor și al Directorului executiv al Direcției economice înregistrat sub nr. 14927/06.03.2025 și avizele comisiilor de specialitate ale Consiliului Local Satu Mare,

Având în vedere procesul verbal al comisiei tehnico-economice cu nr. 14745/06.03.2025,

Ținând seama de prevederile art. 41, art. 44 alin. (1) din Legea 273 / 2006 privind finanțele publice locale, cu modificările și completările ulterioare, cu referire la cheltuielile de investiții și documentațiile tehnico – economice,

Luând în considerare prevederile HG 907/2016, cu modificările și completările ulterioare, privind aprobarea conținutului-cadru al documentației tehnico-economice aferente investițiilor publice, precum și a structurii și a metodologiei de elaborare a devizului general pentru obiective de investiții,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În baza conformitate cu prevederilor art. 129 alin. (2) lit. b) coroborat cu prevederile alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare,

În temeiul prevederilor art. 139 alin (3) lit. d) și g), ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta

**H O T Ă R Â R E**

**Art. 1.** Se aprobă modificarea Anexei 2 la Hotărârea Consiliului Local Satu Mare nr. 119 din 25.04.2024 conform Anexei nr. 1, parte integrantă a prezentei hotărâri.

**Art. 2.** Se aprobă descrierea investiției „REABILITARE PARC VASILE LUCACIU din Municipiul Satu Mare” conform Anexei nr. 2, parte integrantă a prezentei hotărâri.

**Art. 3.** Se abrogă Hotărârea Consiliului Local nr. 210/27.06.2024.

**Art. 4.** Cu ducerea la îndeplinire a prezentei hotărâri se încredințează Primarul Municipiului Satu Mare și structurile de specialitate din cadrul aparatului de specialitate.

**Art. 5.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului-județul Satu Mare, Directorului executiv al Direcției economice și Serviciului Managementul Proiectelor.

**INIŢIATOR PROIECT**

**Primar,**

**Kereskényi Gábor**

**AVIZAT**

**SECRETAR GENERAL,**

**Mihaela Maria Racolța**

**MUNICIPIUL SATU MARE**

**Anexa nr. 1 la HCL nr............/..................03.2025**

**Obiectiv de investiție: „REABILITARE PARC VASILE LUCACIU din Municipiul Satu Mare”**

INDICATORII TEHNICO-ECONOMICI AI OBIECTIVULUI DE INVESTIȚIE SUNT:

Valoarea totală a investiției: **27.107.403,56 lei inclusiv TVA,** din care:

Construcții-Montaj: **17.248.777,30 lei inclusiv TVA**

Durata de execuție lucrări: 12luni.

|  |  |  |
| --- | --- | --- |
| **PRIMAR****Kereskényi Gábor** |  | **Șef serviciu****dr. Sveda Andrea** |

**MUNICIPIUL SATU MARE**

**Anexa nr. 2 la HCL nr............/..................03.2025**

**NECESITATEA ȘI OPORTUNITATEA PROMOVĂRII INVESTIȚIEI**

Parcul Vasile Lucaciu din municipiu se află într-o stare degradată, cu zone verzi necorespunzătoare pentru un parc modern, cu suprafețe de rulare pietonale uzate, fără a beneficia de investiții majore în acest sens în ultimii 40 de ani.

Parcul Lucaciu, delimitat și de clădiri monumente arhitecturale, este neutilizat la potențialul pe care îl poate oferi, atât de către locuitorii urbei, cât și de către turiști.

La momentul actual, aleile din parcul Lucaciu sunt învechite cu cale de rulare uzată. De asemenea instalațiile electrice de iluminat exterior existente sunt depășite din punct de vedere tehnic, având un consum ridicat de energie electrică.

Fântâna arteziană existentă este uzată fizic și moral, inestetică, neîncadrându-se în cerințele urbanistice din zonă. Pe lângă aspectele tratate anterior fântâna arteziană deși în stare de funcționare, are pierderi importante de apă și un consum ridicat de energie electrică datorat pompelor existente și a instalației de alimentare cu apă neperformante cu un consum mare de energie.

Mobilierul urban existent pe toată suprafața parcului este în stare de degradare și învechit, și anume:

• Bănci din lemn cu structură metalică

• Coșuri de gunoi metalice

• Pavajul existent prezintă degradări.

**ANALIZA SOLUȚIEI TEHNICE PROPUSE**

Prin realizarea acestei investiții se urmărește modernizarea și reabilitarea parcului.

Pentru asigurarea cerințelor de calitate, vor fi realizate următoarele categorii de intervenții:

• Reabilitarea aleilor existente și propunerea unor alei noi realizate din pavaj din piatră naturală;

• Reabilitarea monumentelor existente în zona soclului, a celor aflate în stare de degradare;

• Schimbarea mobilierului existent cu unul nou și modern;

• Reconstruirea integrală a zidurilor de sprijin din piatră;

• Refacerea și înlocuirea bordurilor existente;

• Rampe pentru persoane cu dizabilități pentru a permite accesul cu ușurință în parc;

• Se propune amenajarea spațiului verde cu diferite specii de arbuști și arbori, vegetația existentă se va păstra;

• Sistem de irigație pe toate suprafețele verzi amenajate în parc;

• Sistem de supraveghere - camere video;

• Modernizarea iluminatului public;

• Se propune desființarea fântânii existente care prezintă degradări din punct de vedere tehnic și estetic și înlocuirea cu o fântână modernă.

Zona studiată prin prezentul proiect a fost împărțită astfel:

ZONA A:

DOTĂRI:

► bănci din lemn = 19 bucăți;

► bănci smart = 2 bucăți;

► container prefabricat cu destinație de grup sanitar = 1 bucată;

► mese de șah = 10 bucăți;

► rastele biciclete = 4 bucăți; acestea se vor amplasa în partea sudică și nordică a terenului;

► cișmele de apă = 6 bucăți;

► dispenser pentru animale = 2 bucăți;

► se vor planta arbori decorativi - cireș ornamental Număr bucăți: 15 și liliac Număr bucăți = 17;

► corpuri de iluminat = 11 bucăți; se vor respecta poziționarea și detaliile conform planșelor de instalații electrice.

ZONA B:

DOTĂRI:

► bănci din lemn = 30 bucăți;

► bănci smart = 7 bucăți;

► rastele biciclete = 10 bucăți; acestea se vor amplasa în partea sudică și nordică a terenului;

► cișmele de apă = 6 bucăți;

► dispenser pentru animale = 4 bucăți;

► coșuri de gunoi = 11 bucăți;

► se propune plantarea de arbori decorativi - liliac = 8 bucăți;

► corpuri de iluminat în parc = 19 bucăți; se vor respecta poziționarea și detaliile conform planșelor de instalații electrice.

ZONA C:

DOTĂRI:

► bănci din lemn = 8 bucăți;

► bănci smart = 2 bucăți;

► rastele biciclete = 4 bucăți acestea se vor amplasa în partea sudică;

► cișmele de apă = 2 bucăți;

► coșuri de gunoi = 2 bucăți;

► arbori decorativi - liliac = 3 bucăți și cireș ornamental 2 bucăți;

► corpuri de iluminat = 11 bucăți; se vor respecta poziționarea și detaliile conform planșelor de instalații electrice.

ZONA D:

Pentru ultima zonă a parcului se propune sistem de irigare a spațiului verde, înlocuirea corpurilor de iluminat existente cu unele moderne, respectiv camere de supraveghere video.

DOTĂRI:

corpuri de iluminat = 9 bucăți - se vor respecta poziționarea și detaliile conform planșelor instalațiilor electrice.

Proiectul s-a făcut respectându-se cerințele beneficiarului.

**INDICATORI TEHNICO-ECONOMICI PROPUȘI PRIN PROIECT :**

Valoarea totală a investiției: **27.107.403,56 lei inclusiv TVA,** din care:

Construcții-Montaj: **17.248.777,30 lei inclusiv TVA**

**DURATA DE EXECUȚIE LUCRĂRI: 12 luni**

**Finanțarea obiectivului de investiție:** fonduri nerambursabile și bugetul de venituri și cheltuieli al Municipiului Satu Mare.

|  |  |  |
| --- | --- | --- |
| **PRIMAR****Kereskényi Gábor** |  | **Șef serviciu****dr. Sveda Andrea** |